rejauldu/bengali-wikipedia huggingface dataset:
প্রফেসর এ. এইচ. এম. শামসুর রহমান (১৯৪৬ - ২০২১)  বাংলাদেশের একজন গবেষক, লেখক, শিক্ষাবিদ, ইতিহাসবিদ। তিনি বহু গ্রন্থ প্রণয়ন করেছেন। তাছাড়া বিভিন্ন বিষয়ে প্রবন্ধ লিখেছেন। ক্ষুরধার লেখনীর জন্যে তিনি পাঠকমহলে সমাদৃত।   জন্ম ও শৈশব  এ. এইচ. এম. শামসুর রহমানের জন্ম ১৯৪৬ সালের ১৭ ফেব্রুয়ারি যশোর জেলার কেশবপুর উপজেলার বাইসা (নূরপুর) গ্রামে। পিতার নাম হাজী ইসমাইল হোসেন ও মাতা কুলসুম বিবি। পাঁচ বোন ও তিন ভাইয়ের মধ্যে তিনি ছিলেন কনিষ্ঠ।   শিক্ষা জীবন  শিক্ষাজীবন ১৯৫০ থেকে ১৯৬৮ সাল পর্যন্ত। মেধাবী ছাত্র হিসেবে সমগ্র শিক্ষাজীবনে সরকারী বৃত্তিধারী। ঢাকার নবারুণ সাহিত্য সংসদ আয়োজিত রচনা প্রতিযোগিতায় অংশ নিয়ে তৎকালীন সমগ্র পূর্ব পাকিস্তানের মধ্যে প্রথম পুরস্কার লাভ করেন।  ১৯৬২ সালে কেশবপুর হাইস্কুল যশোর থেকে মেট্রিক, ১৯৬৪ সালে বি এল কলেজ খুলনা থেকে ইন্টারমেডিয়েট এবং ১৯৬৭ ও ১৯৬৮ সালে রাজশাহী বিশ্ববিদ্যালয় থেকে ইসলামের ইতিহাস ও সংস্কৃতি বিষয়ে যথাক্রমে বি এ (অনার্স) ও এম এ ডিগ্রী লাভ করেন।  তিনি অত্যান্ত মেধাবী ছাত্র ছিলেন। ছাত্রজীবনে একাধিকবার স্বর্ণপদক লাভ করেছিলেন।  কর্মজীবন   পেশাগত জীবনে তিনি খুলনা বি. এল. সরকারি কলেজের ইসলামের ইতিহাস ও সংস্কৃতি বিভাগের চেয়ারম্যান হিসেবে দায়িত্ব পালন করেন। পরবর্তীতে কলারোয়া সরকারি কলেজ, সাতক্ষীরায় অধ্যক্ষ হিসেবে দায়িত্ব পালন করেন। এছাড়াও তিনি বাংলাদেশ জমঈয়তে আহলে হাদীস এর কেন্দ্রীয় উপদেষ্টা ও খুলনা আল-মাহাদ আস-সালাফী মাদ্রাসার পরিচালক হিসেবে দায়িত্ব পালন করেন। প্রফেসর এ. এইচ. এম. শামসুর রহমান বাংলা একাডেমির একজন আজীবন সদস্য ছিলেন।   লেখনী   তিনি বহুগ্রন্থ প্রণয়ন করেছেন। এছাড়া বিভিন্ন পত্র পত্রিকায় নিয়মিত লেখালেখি করতেন। তাঁর লিখিত উল্লেখযোগ্য বই হলো: স্পেনে মুসলমানদের ইতিহাস উত্তর আফ্রিকা ও মিশরে ফাতেমীয়দের ইতিহাস মিল্লাতে মুসলিমার ঐতিহাসিক খিদমত: ঐতিহাসিক তিন পুরুষ ব্যাপী আহলে হাদীস পরিচিতি কাদিয়ানী কারা? বিদআত: ভয়াবহ ঈমান বনাম কুফুর তাওহীদ বনাম শিরক থাম্ব কতইনা মধূর মিলন এই হাজ্জ চলার পথের দাবী হায়! আমরা যে খুবই কাছাকাছি এসে পড়লাম  স্রষ্টার গুণরাজি- সৃষ্টি কৌশল ও প্রকার সত্য চির অম্লান সত্যের পথে প্রতিবন্ধকতা আপন গৃহে অপরিচিত শিয়া কারা? ভেবে দেখবেন কি? সঠিক ইতিহাস সত্য কথাই বলে রামাযানের গুরুত্ব  ফাতওয়ায়ে আলমগীরী একি আজব ফাতওয়া হিদায়া কিতাবের একি হিদায়েত! ইত্যাদি।  এর বাইরে সাপ্তাহিক আরাফাতে তিনি নিয়মিত লেখতেন। এছাড়া দৈনিক ইত্তেফাকেও তার লেখা প্রকাশিত হতো নিয়মিত।   মৃত্যু   ২২ আগস্ট ২০২১ রবিবার ভোর ৬:৪৫ মিনিটে খুলনার দৌলতপুরস্থ আড়ংঘাটায় নিজ বাড়িতে শেষ নিঃশ্বাস ত্যাগ করেন তিনি। তার প্রথম নামাজে জানাজা অনুষ্ঠিত হয় সকাল ১০:১৫ মিনিটে আড়ংঘাটা আহলে হাদীস জামে মসজিদ ঈদগাহ ময়দানে। দ্বিতীয় নামাজে জানাজা অনুষ্ঠিত হয় ১১:১৫ মিনিটে আল-মাহাদ আস-সালাফী মাদ্রাসা ময়দানে এবং যশোর কেশবপুর উপজেলার বাইশানূরপুর গ্রাম ঈদগাহ ময়দানে তৃতীয় নামাজে জানাজা শেষে পারিবারিক কবরস্থানে তাকে দাফন করা হয়।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:লেখক বিষয়শ্রেণী:ইতিহাসবিদ বিষয়শ্রেণী:আহলে হাদিস ব্যক্তি বিষয়শ্রেণী:বাংলাদেশী লেখক
thumb|জাপানের সম্রাট মেইজি   অথবা মেইজি পুনরুত্থান অথবা মেইজি সংস্কার অথবা মেইজি বিপ্লব অথবা মেইজি পুনঃপ্রতিষ্ঠা বলতে ১৮৬৮ সালে সম্রাট মেইজির একটি সংস্কার ঘটনা বোঝানো হয় যার মাধ্যমে জাপান সাম্রাজ্যে প্রকৃত সাম্রাজ্যিক শাসন প্রতিষ্ঠা হয়। যদিও এর আগেও জাপানে শাসক সম্রাট ছিল, এই সংস্কার ঘটনাগুলোর মাধ্যমে প্রকৃত ক্ষমতা এবং রাজনৈতিক ব্যবস্থা জাপানের সম্রাটের অধীনস্থ হয়।  পুনঃস্থাপিত সরকারের লক্ষ্যগুলোকে নতুন সম্রাট  প্রকাশ করেন। এই সংস্কারের ফলে জাপানের সামাজিক ও রাজনৈতিক কাঠামোয় প্রচুর পরিবর্তন আসে যা এদো যুগের সমাপ্তির পর্যায় (যা বাকুমাৎসু নামে পরিচিত) হতে মেইজি যুগের শুরু পর্যন্ত স্থায়ী হয়।   তথ্যসূত্র   বিষয়শ্রেণী:মেইজি পুনর্গঠন বিষয়শ্রেণী:মেইজি যুগ বিষয়শ্রেণী:জাপানি সরকারী সংস্কার
শার্ল দ্য গোল হল ফরাসি নৌবাহিনীর পতাকাবাহী জাহাজ। জাহাজটি দশম ফরাসি বিমানবাহী রণতরী, প্রথম পারমাণবিক শক্তিচালিত ফরাসি পৃষ্ঠতল জাহাজ এবং মার্কিন যুক্তরাষ্ট্রের নৌবাহিনীর বাইরে নির্মিত একমাত্র পারমাণবিক শক্তিচালিত বিমানবাহী রণতরী। জাহাজটির নামকরণ ফরাসি রাষ্ট্রপতি ও জেনারেল শার্ল দ্য গোলের নামে করা হয়।  জাহাজটি যুদ্ধ অনুসন্ধান ও উদ্ধারের জন্য দাসো রাফাল এম ও ই-২সি হককি বিমান, এএস৩৬৫ এফ ডাউফিন পেড্রো, ইসি৭২৫ কারাকাল ও এএস৩৫২ কুগার হেলিকপ্টার, পাশাপাশি আধুনিক ইলেকট্রনিক্স ও অ্যাস্টার ক্ষেপণাস্ত্রের পরিপূরক বহন করে। এটি দুটি ৭৫ মিটার সি১৩‑৩ বাষ্প ক্যাটপল্ট ব্যবহারকারী একটি ক্যাটোবার-ধরনের বিমানবাহী রণতরী, যা মার্কিন নিমিৎজ-শ্রেণির বিমানবাহী রণতরীগুলিতে স্থাপন করা ক্যাটপল্ট ব্যবস্থার একটি সংক্ষিপ্ত সংস্করণ, ক্যাটপল্ট বো অঞ্চলে একটি ও অবতরণ অঞ্চলের সামনের অংশ জুড়ে একটি ব্যবহার করে। শার্ল দ্য গোল ২০২১ সালের জুলাই পর্যন্ত একমাত্র অ-মার্কিনী বিমানবাহী রণতরী, যার একটি ক্যাটপল্ট উৎক্ষেপণ ব্যবস্থা রয়েছে, যা মার্কিন যুক্তরাষ্ট্রের নৌবাহিনী এফ/এ-১৮ই/এফ সুপার হরনেট ও সি-২ গ্রেহাউন্ডস পরিচালনার অনুমতি দিয়েছে।  তথ্যসূত্র  বিষয়শ্রেণী:ফরাসি নৌবাহিনীর বিমানবাহী রণতরী বিষয়শ্রেণী:পারমাণবিক শক্তিচালিত জাহাজ
কোনাহ'স কায় নোমাডস ফুটবল ক্লাব (; এছাড়াও কোনাহ'স কায় নোমাডস এফসি অথবা শুধুমাত্র কোনাহ'স কায় নোমাডস নামে পরিচিত) হচ্ছে কোনাহ'স কায় ভিত্তিক ওয়েলসের একটি পেশাদার ফুটবল ক্লাব। এই ক্লাবটি বর্তমানে ওয়েলসের শীর্ষ স্তরের ফুটবল লীগ কেমরে প্রিমিয়ারে খেলে। এই ক্লাবটি ১৯৪৬ সালের জুলাই মাসে প্রতিষ্ঠিত হয়েছে। কোনাহ'স কায় নোমাডস তাদের সকল হোম ম্যাচ কোনাহ'স কায়ের ডিসাইড স্টেডিয়ামে খেলে থাকে; যার ধারণক্ষমতা হচ্ছে ১,৫০০। বর্তমানে এই ক্লাবের ম্যানেজারের দায়িত্ব পালন করছেন অ্যান্ডি মরিসন এবং সভাপতির দায়িত্ব পালন করছেন ভিক্টোরিয়া রয়ক্রফট এবং জন গ্রে। ইংরেজ রক্ষণভাগের খেলোয়াড় জর্জ হোরান এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, কোনাহ'স কায় নোমাডস এপর্যন্ত ৪টি শিরোপা জয়লাভ করেছে; যার মধ্যে ১টি কেমরে প্রিমিয়ার, ১টি ওয়েলশ কাপ এবং ২টি ওয়েলশ লীগ কাপ শিরোপা রয়েছে।  অর্জন  কেমরে প্রিমিয়ার  চ্যাম্পিয়ন (১): ২০১৯–২০  ওয়েলশ কাপ  চ্যাম্পিয়ন (১): ২০১৭–১৮  ওয়েলশ লীগ কাপ   চ্যাম্পিয়ন (২): ১৯৯৫–৯৬, ২০১৯–২০  তথ্যসূত্র  বহিঃসংযোগ     বিষয়শ্রেণী:কোনাহ'স কায় নোমাডস ফুটবল ক্লাব বিষয়শ্রেণী:কেমরে প্রিমিয়ারের ক্লাব বিষয়শ্রেণী:ওয়েলসের ফুটবল ক্লাব বিষয়শ্রেণী:১৯৪৬-এ ওয়েলসে প্রতিষ্ঠিত বিষয়শ্রেণী:১৯৪৬-এ প্রতিষ্ঠিত ফুটবল ক্লাব
সাইক্লোহেপ্টেন হল C7H14 রাসায়নিক সংকেত বিশিষ্ট একটি সাইক্লোঅ্যালকেন বা সম্পৃক্ত চক্রাকার জৈব যৌগ। অধ্রুবীয় দ্রাবক হিসেবে শিল্পে এর বহুল ব্যবহার দেখা যায়। ক্লিমেনসন বিজারণ বিক্রিয়ার মাধ্যমে এটি উৎপাদন করা যায়। এটির ঘ্রাণ নিলে মানবদেহের চোখ, ফুসফুস ক্ষতিগ্রস্ত হতে পারে।  গঠন বিন্যাস সাইক্লোহেপ্টেন সমতলিক যৌগ নয়, কারণ এটির C-C-C বন্ধন কোণগুলো প্রায় ১০৯.৫° যা এর চতুস্তলকীয় যৌগের কোণের চেয়ে অনেক বেশি। ফলে এটি কুঞ্চিত এবং ত্রিমাত্রিক হয়। একইভাবে দেখতে একটি যৌগের গঠন বর্ণনা করতে গিয়ে বোট ও চেয়ার বিন্যাস লক্ষ্য করা যায়। এই গঠন বিন্যাস পদ্ধতিতে সমস্ত বন্ধন দৈর্ঘ্য একই থাকে এবং একই সাথে বন্ধন কোণ ও ১০৯.৫° হয়। মনে করা হয় চেয়ার ও নৌকাকৃতির যৌগসমূহের মধ্যে ছদ্মঘূর্ণন (বা সিউডোরোটেশন) হয়। কিছু ক্ষেত্রে বন্ধন দৈর্ঘ্য এক দেখানো সম্ভব হয় না যা কিনা সাইক্লোহেক্সেনের চেয়ার রূপের সাথে ব্যতিক্রমী ঘটনা।  নীচে বোট ও চেয়ার গঠন বিন্যাস দেখানো হল।  তথ্যসূত্র  বিষয়শ্রেণী:সাইক্লোঅ্যালকেন বিষয়শ্রেণী:হাইড্রোকার্বন দ্রাবক বিষয়শ্রেণী:সাত সদস্যের চক্রাকার যৌগ বিষয়শ্রেণী:সাইক্লিক যৌগ
আহমদ জামান চৌধুরী (২৮ ডিসেম্বর, ১৯৪৭ - ৬ মার্চ, ২০১৩) ছিলেন একজন বাংলাদেশী সাংবাদিক, কাহিনী, চিত্রনাট্য, সংলাপ রচয়িতা ও গীতিকার। চিত্রালীর প্রতিষ্ঠাতা ও সম্পাদক সৈয়দ মোহাম্মদ পারভেজ-এর মৃত্যুর পর তিনি দীর্ঘকাল সাপ্তাহিক চিত্রালী পত্রিকার সম্পাদকের দায়িত্ব পালন করেন।   জন্ম ও শিক্ষাজীবন  আহমদ জামান চৌধুরী ১৯৪৭ সালে ২৮ ডিসেম্বর চাঁদপুর শহরে জন্মগ্রহণ করেন তিনি। তার বাবার নাম নূরুজ্জামান চৌধুরী। পাঁচ ভাই দুই বোনের মধ্যে তিনি ছিলেন সবার ছোট। তিনি ঢাকা বিশ্ববিদ্যালয় থেকে সমাজ বিজ্ঞানে স্নাতক ও স্নাতকোত্তর ডিগ্রি অর্জন করেন। মেধাবী ছাত্র ছিলেন। তাই ঢাকা বিশ্ববিদ্যালয়েই প্রভাষকের চাকরি লাভ করেন ডিগ্রি লাভের সঙ্গে সঙ্গে। কিন্তু সরকার তাকে রাজনৈতিক কারণে চাকরিচ্যুত করবে এই খবর পেয়ে কিছু দিন পর স্বেচ্ছায় পদত্যাগ করেন।   কর্মজীবন  ঢাকা বিশ্ববিদ্যালয়ে পড়াকালীন সময়েই সাপ্তাহিক চিত্রালীর মধ্য দিয়ে আহমদ জামান চৌধুরী জড়িত হন চলচ্চিত্র সাংবাদিকতার সঙ্গে। তিনি পত্রিকাটির সম্পাদনার দায়িত্বও পালন করেন দীর্ঘ ১০ বছর। চিত্রালীর সঙ্গে তিনি সম্পৃক্ত ছিলেন ২০ বছর। এছাড়া তিনি দৈনিক যুগান্তর পত্রিকায় দু’বছর ফিচার সম্পাদকের দায়িত্ব পালন করেন। এছাড়া তিনি ঢাকা বিশ্ববিদ্যালয় ও স্ট্যামফোর্ড ইউনিভার্সিটি, বাংলাদেশ ছাড়াও কয়েকটি বেসরকারি বিশ্ববিদ্যালয়ে সমাজবিজ্ঞান এবং ফিল্ম অ্যান্ড মিডিয়া স্টাডিজ বিষয়ে খণ্ডকালীন শিক্ষকতা করেছেন। পাশাপাশি বাংলাদেশ চলচ্চিত্র সাংবাদিক সমিতি-র (বাচসাস) তিনবারের সভাপতির দায়িত্বও পালন করেছেন আহমদ জামান চৌধুনী। তার লেখা ও চিত্রনাট্যে নির্মিত উল্লেখযোগ্য চলচ্চিত্রের মধ্যে রয়েছে নাচের পুতুল, পিচঢালা পথ, নতুন নামে ডাকো, বাঁদি থেকে বেগম, তুফান, লাভ ইন সিঙ্গাপুর, আগুন, যাদুর বাঁশি, শেষ উত্তর, মাস্তান, শ্বশুরবাড়ি, রাক্ষুসী, দূরদেশ, মিস লংকা।  এছাড়া তিনি নাটকেও অভিনয় করেছেন। দৈনিক বাংলাদেশ প্রতিদিন   জনপ্রিয় গান   পিচঢালা এ পথটারে ভালোবেসেছি  যেও না সাথী  নতুন নামে ডাকব তোমায়  কে তুমি এলে গো  ও দরিয়ার পানি  এ বৃষ্টিভেজা রাতে চলে যেও না  চুরি করেছো আমার মনটা  মাগো তোর কান্না আমি সইতে পারি না  এক বুক জ্বালা নিয়ে বন্ধু তুমি কেন একা বয়ে বেড়াও  যাদু বিনা পাখি যেমন বাঁচিতে পারে না   পুরস্কার ও সম্মাননা   জাতীয় চলচ্চিত্র পুরস্কার  বাচসাস পুরস্কার  সলিমুল্লাহ হল চ্যাম্পিয়নশিপ পুরস্কার   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:চাঁদপুর জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী গীতিকার বিষয়শ্রেণী:বাংলাদেশে সড়ক দুর্ঘটনায় মৃত্যু বিষয়শ্রেণী:বাচসাস পুরস্কার বিজয়ী বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী পুরুষ চিত্রনাট্যকার বিষয়শ্রেণী:বনানী কবরস্থানে সমাধিস্থ বিষয়শ্রেণী:বাংলাদেশী চিত্রনাট্যকার
সামসুদ্দীন আহমেদ এছাক (১ সেপ্টেম্বর ১৯৪১–২৭ মার্চ ২০০৫) যিনি শামসু নামেও পরিচিত, বাংলাদেশ জাতীয়তাবাদী দলের রাজনীতিবিদ, শ্রমিক নেতা, গীতিকবি এবং নরসিংদী-১ আসনের সাবেক সংসদ সদস্য ছিলেন। ‘শেষ উপহার’ চলচ্চিত্রে তার কথা ও সুরে ‘চিরদিন তোমাকে ভালোবেসে যাব’ গানের জন্য  জাতীয় পুরস্কার অর্জন করেন।   জন্ম ও প্রাথমিক জীবন  সামসুদ্দীন আহমেদ এছাক ১ সেপ্টেম্বর ১৯৪১ সালে নরসিংদী সদর উপজেলার নজরপুর ইউনিয়নের নবীপুর গ্রামে জন্মগ্রহণ করেন। তার পিতা মোল্লা মোসলেহ উদ্দিন আহমেদ, মাতা নূর খাতুন বেগম। দুই বোন ও এক ভাইয়ের মধ্যে তিনি ছিলেন ছোট। তিনি মাধ্যমিক পর্যন্ত পড়াশোনা করেছিলেন।   রাজনৈতিক ও কর্মজীবন  সামসুদ্দীন আহমেদ এছাক নরসিংদী জেলা বিএনপির সাবেক সভাপতি। তিনি বাংলাদেশ টেলিভিশন ও বাংলাদেশ বেতারের তালিকাভুক্ত শিল্পী ছিলেন। তার শতাধিক গান রেডিও-টেলিভিশনে প্রচারিত হয়েছে। মঞ্চায়িত হয়েছে ১৫টির বেশি নাটক।  ১৪ বছর বয়সে তিনি পিতাকে হারান। পিতা মোল্লা মোসলেহ উদ্দিন এর যথেষ্ট সম্পত্তি/ সম্পদ থাকা সত্ত্বেও তিনি জীবনের শুরুতে নরসিংদীর জবা টেক্সটাইল মিলে সাধারণ শ্রমিক হিসাবে কর্মরত হন। কারণ তিনি পিতার সম্পদে জীবন উপভোগ করায় বিশ্বাসী ছিলেন না। এরপর এক সময় তিনি শ্রমিকদের সাথে সুসম্পর্ক আর নীতিগতভাবে অনড় থাকার কারণে পরিণত হন শ্রমিকনেতা সামসু ভাইয়ে।  ১৯৬৮ সালে শ্রমিক নেতা হিসেবে  আন্দোলনে নেতৃত্ব দেন। ১৯৬৯ সালে নরসিংদীতে আইয়ূববিরোধী আন্দোলনে ভূমিকা রাখেন এবং ১৯৭১সালে মুক্তিযুদ্ধে অংশ নেন। ১৯৭৩ সালে নরসিংদী পৌরসভার ভাইস-চেয়ারম্যান ও ১৯৮৪ ও ১৯৮৯ সালে পরপর দুইবার চেয়ারম্যান নির্বাচিত হয়েছিলেন। ১৯৭৯ সালে তিনি প্রথমে ইউনাইটেড পিপলস পার্টিতে (ইউপিপি) যোগদিয়ে রাজনীতিতে সম্পৃক্ত হয়ে পরের বছর তিনি বাংলাদেশ জাতীয়তাবাদী দলে (বিএনপি) যোগ দেন। বিএনপির প্রার্থী হিসেবে তিনি নরসিংদী-১ (নরসিংদী সদর) আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের জাতীয় নির্বাচনে অংশ নিয়ে পরপর চারবার সংসদ সদস্য নির্বাচিত হয়েছিলেন।  এছাক তার এলাকায় প্রতিষ্ঠা করেছেন আরশিনগর উদ্যান ও মিনি চিড়িয়াখানা। সাপ্তাহিক ‘আরশীতে মুখ’ নামের একটি পত্রিকার সম্পাদকও ছিলেন।   ব্যক্তিগত জীবন  সামসুদ্দীন আহমেদ এছাক তার ব্যক্তি জীবনে আনোয়ারা বেগম, ইয়াসমিন বেগম এবং নরসিংদী জেলা বিএনপি সাবেক সহসভাপতি ও সাবেক সংসদ সদস্য রোকেয়া আহমেদ লাকীকে সহ তিনটি বিয়ে করেছিলেন এবং আটজন ছেলে সন্তান ও চারজন মেয়ে সন্তান সহ মোট ১২জন সন্তানের পিতা ছিলেন তিনি।   মৃত্যু  সামসুদ্দীন আহমেদ এছাক ২৭ মার্চ ২০০৫ সালে ঢাকার কমফোর্ট হাসপাতালে মৃত্যুবরণ করেন।   তথ্যসূত্র   বিষয়শ্রেণী:২০০৫-এ মৃত্যু বিষয়শ্রেণী:১৯৪১-এ জন্ম বিষয়শ্রেণী:নরসিংদী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:নরসিংদী জেলার ব্যক্তি
ফারগানা (, فەرغانە; , Farğona/Farƣona;  Farġāna/Farqâna; ), বা ফারঘানা,  পূর্ব উজবেকিস্তানের ফারগানা অঞ্চলের রাজধানী। ফারগানা তাশখন্দের প্রায় ৪২০ কিলোমিটার পূর্বে, আন্দিজানের প্রায় ৭৫ কিমি পশ্চিমে এবং কিরগিজস্তান সীমান্ত থেকে ২০কিলোমিটারেরও কম।   এই অঞ্চলটি হাজার হাজার বছর ধরে জনবহুল হয়ে উঠেছে, আধুনিক শহরটি ১৮৭৬ সালে প্রতিষ্ঠিত হয়েছিল। ইতিহাস ফারগানা গণচীন এবং মধ্য এশিয়ার কাজাকিস্তানের মধ্যবর্তী অঞ্চলের  উজবেকিস্তানের অন্তর্গত একটি স্থান।ফারগানা একটি ছোট্ট দেশ হলেও ফল ও শস্য  সম্পদে  ঐশ্বর্যশালী ছিলো। মুঘল সম্রাট বাবুরের যুগে এ রাজ্যটি সাতটি জেলায় বিভক্ত ছিলো। ফারগানার  রাজধানীর  নাম ছিলো আন্দিজান। বাবুরের পিতা ওমর শেখ মির্জা ছিলো ফারগানা রাজ্যের আমির।  জলবায়ু  জনসংখ্যা তথ্যসূত্র  বহিঃসংযোগ  Official website  বিষয়শ্রেণী:ফারগানা অঞ্চলের জনবহুল স্থান বিষয়শ্রেণী:সিল্ক রোড বরাবর জনবহুল স্থান বিষয়শ্রেণী:ফারগানা অবলাস্ট বিষয়শ্রেণী:উজবেকিস্তানের শহর বিষয়শ্রেণী:রেশম পথের উপর অবস্থিত জনবহুল স্থান
ব্রুনাই-ফ্রান্স সম্পর্ক বলতে ব্রুনাই এবং ফ্রান্সের মধ্যকার বৈদেশিক সম্পর্ককে বোঝানো হয়ে থাকে। ব্রুনাইয়ের দূতাবাস প্যারিসে অবস্থিত এবং ফ্রান্সের দূতাবাস বন্দর সেরি বেগাওয়ানে অবস্থিত।   ইতিহাস  দুদেশের মধ্যে সম্পর্ক ১৯৮৪ সালের ৮ মে থেকে প্রতিষ্ঠিত হয়। ১৯৯৬-এ, হাসানাল বলকিয়াহ দুদেশের সরকারি কর্মকর্তাদের মধ্যে পারস্পরিক পরিদর্শন উন্নীত করতে রাষ্ট্রীয় সফরে ফ্রান্সে যান।   অর্থনৈতিক সম্পর্ক  ২০১১-তে, উভয় দেশের মধ্যে ব্যবসা বাণিজ্য ১কোটি €তে পৌঁছয়। ব্রুনাই এবং ফ্রান্স উভয় দেশের কোম্পানিসমূহ তেল ও গ্যাস শিল্পে সুযোগ সন্ধান করতে থাকে, এবং ফরাসি কোম্পানিসমূহ সম্ভাব্য যৌথ কারবারে ব্রুনাইয় অংশীদার খুঁজতে থাকে। আকাশপথে পরিসেবা প্রদানে, রয়াল ব্রুনাই এয়ারলাইন্স (আরবিএ)  এয়ার ফ্রান্স-কেএলএময়ের সাথে একটি ১২ বছরের প্রকৌশল অংশীদারি চুক্তিতে সাক্ষর করেছে।   নিরাপত্তাবিষয়ক সম্পর্ক  এছাড়াও প্রতিরক্ষামূলক সাহায্য সহযোগিতার লক্ষে ১৯৯৯ সালে একটি সমঝোতা স্মারকলিপিতে ব্রুনাই এবং ফ্রান্স স্বাক্ষর করে।   আরো পড়ুন   JDWC MEETING WITH FRANCE Ministry of Defence Brunei Darussalam  তথ্যসূত্র   বিষয়শ্রেণী:ব্রুনাইয়ের দ্বিপাক্ষিক সম্পর্ক বিষয়শ্রেণী:ফ্রান্সের দ্বিপাক্ষিক সম্পর্ক
টি মালিস হল একটি ধূর্ত চরিত্র এবং হাইতিয়ান লোককাহিনীতে টন্টন (কাকা) বোকির প্রতিপক্ষ। টি মালিস চতুর ও ধোঁকাবাজ, আর কাকা বোকি পরিশ্রমী কিন্তু খুব লোভী। এই লোভকে কাজে লাগিয়েই টি মালিস প্রায়ই কাকা বোকিকে ফাঁদে ফেলে। এই দুই চরিত্রকে ঘানার আশানতি জনগোষ্ঠীর ঠগ চরিত্র আনানসির একটি ভিন্ন রূপ বলা হয়।  বোকি ও মালিসের উৎপত্তি আফ্রিকার মৌখিক ঐতিহ্যে। সেনেগাল ও আশেপাশের দেশে, এরা প্রাণী রূপে চিত্রিত হয়। বোকি একটি হায়েনা, যা ফুলানি ও ওলফ ভাষায় "বোকি" নামে পরিচিত। মালিস একটি খরগোশ, যা সেনেগালে "লিউক" নামে পরিচিত। এখান থেকেই তাদের চরিত্রের বৈশিষ্ট্য গড়ে ওঠে। বোকি হল ক্ষুধার্ত ও সহজে প্রতারিত হওয়া হায়েনা, আর লিউক হল চালাক ও বুদ্ধিমান খরগোশ।  দুটি সমান চরিত্র, একটি হায়েনা যা বোকি নামে পরিচিত এবং একটি খরগোশ (যাকে লাপিন বলা হয়) লুইজিয়ানা লোককাহিনীতে বিদ্যমান হিসেবে পরিচিত।   রেফারেন্স    বহির্সংযোগ    জ্যাক স্টিফেন-অ্যালেক্সিস বৌকি এবং ম্যালিসের পুনঃকথন  বিষয়শ্রেণী:গল্পকথন
রেনলি ব্যারাথিয়ন মার্কিন গ্রন্থাকার জর্জ আর. আর. মার্টিন রচিত আ সং অব আইস অ্যান্ড ফায়ার উপন্যাস এবং এর টিভি অভিযোজন গেম অব থ্রোনসের কাল্পনিক চরিত্র।  স্টিফেন বেরাথন এবং সাসানা এস্টারমন্থ এর সন্তানদের মধ্যে সর্বকনিষ্ঠ সন্তান হলো রেনলি। এইচবিওতে পরিচালিত টিভি অভিযোজন গেম অব থ্রোনস নাটকে গেথিন এন্থনি রেনলি ব্যারাথিয়নের ভূমিকায় অভিনয় করেছেন।  তথ্যসূত্র  বিষয়শ্রেণী:কল্পকাহিনীর চরিত্র বিষয়শ্রেণী:কল্পিত সমকামী পুরুষ বিষয়শ্রেণী:সাহিত্যে পুরুষ চরিত্র বিষয়শ্রেণী:টেলিভিশনে পুরুষ চরিত্র বিষয়শ্রেণী:রাজহত্যা সম্পর্কিত কল্পকাহিনী
অ্যামেলিয়া এয়ারহার্ট (; জন্ম: ২৪ জুলাই ১৮৯৭; অন্তর্ধান: ২ জুলাই ১৯৩৭) ছিলেন একজন মার্কিন বিমান অগ্রগামী এবং লেখিকা। তিনি আটলান্টিক মহাসাগরের উপর দিয়ে বিমান উড়িয়ে নিয়ে যাওয়া প্রথম মহিলা বিমানচালক ছিলেন। এই কৃতিত্বের জন্য তিনি মার্কিন যুক্তরাষ্ট্রের ডিস্টিংগুইশড ফ্লাইং ক্রস পুরস্কার পান। তিনি অনেক রেকর্ড অর্জন করেছেন, তার অভিজ্ঞতা নিয়ে সেরা বিক্রয় বই লিখেছেন এবং দ্য নাইনটি নাইন নামের একটি নারী বিমানচালকদের সংগঠন প্রতিষ্ঠান করার সাহায্য করেছেন। ১৯৩৫ সালে এয়ারহার্ট পারডু বিশ্ববিদ্যালয়ের দর্শন অনুষদে যোগ দেন, যেখানে তিনি মহাকাশ প্রোকৌশলের অধ্যাপক এবং ছাত্রীদের পেশা সংক্রান্ত পরামর্শক হয়ে কাজ করেন। তিনি জাতীয় নারী পার্টির সদস্য ছিলেন এবং সমান অধিকার সংশোধনকে প্রাথমিক সমর্থন করেছেন।"Timeline: Equal Rights Amendment, Phase One: 1921–1972." (ইংরেজি ভাষায়)  feminism101.com. Retrieved: June 4, 2012.Francis, Roberta W."The History Behind the Equal Rights Amendment." (ইংরেজি ভাষায়) equalrightsamendment.org, July 21, 2011. Retrieved: June 4, 2012.  ১৯৩৭ সালে এয়ারহার্ট পৃথিবী জুড়ে বিমান চালানোর চেষ্টা করেন, কিন্তু তিনি এবং নাবিক ফ্রেড নুনান প্রশান্ত মহাসাগরে নিখোঁজ হয়ে যান। বর্তমানকালে এয়ারহার্টের জীবন, কর্মজীবন ও অন্তর্ধান নিয়ে জল্পনা অব্যাহত।"The Mystery of Amelia Earhart." (ইংরেজি ভাষায়) Social Studies School Service, February 10, 2007. Retrieved: July 12, 2017.   আরো দেখুন   বিমান প্রত্নতত্ত্ব  নারী অভিযাত্রী এবং ভ্রমণকারীদের তালিকা   পাদটীকা    তথ্যসূত্র                বহিঃসংযোগ    অ্যামেলিয়া এয়ারহার্টের অফিসিয়াল ওয়েবসাইট   অ্যামেলিয়া ইয়ারহার্ট জন্মস্থান যাদুঘর     অ্যামেলিয়া এয়ারহার্ট - টাইমলাইন   অ্যামেলিয়া এয়ারহার্ট  - লানেল্লি কমিউনিটি হেরিটেজ  Michals, Debra. (২০১৫) "অ্যামেলিয়া এয়ারহার্ট"  জাতীয় নারী ইতিহাস জাদুঘর  অ্যামেলিয়া এয়ারহার্টের সম্পর্কিত রেকর্ড   অ্যামেলিয়া এয়ারহার্টের পত্রিকার (জর্জ পামার পুতনাম সংগ্রহ) , পারডু বিশ্ববিদ্যালয়ে  বিষয়শ্রেণী:১৮৯৭-এ জন্ম বিষয়শ্রেণী:১৯৩০-এর দশকে মৃত্যু বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:নিখোঁজ ব্যক্তি বিষয়শ্রেণী:পারডু বিশ্ববিদ্যালয়ের শিক্ষক বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মার্কিন নারীবাদী বিষয়শ্রেণী:১৯৩৯-এ মৃত্যু বিষয়শ্রেণী:২০শ শতাব্দীর মার্কিন লেখক বিষয়শ্রেণী:সমুদ্রে হারিয়ে যাওয়া ব্যক্তি বিষয়শ্রেণী:কানাডায় মার্কিন প্রবাসী বিষয়শ্রেণী:লেজিওঁ দনরের নাইট
দৌসা জেলা উত্তর ভারতের রাজস্থান রাজ্যের একটি জেলা। দৌসা শহরটি জেলা সদর। দৌসা জেলা জয়পুর বিভাগের একটি অংশ।  জনসংখ্যার উপাত্ত ২০১১ সালের আদমশুমারি অনুসারে দৌসা জেলার জনসংখ্যা ১,৬৩৭,২২৬ জন, যা গিনি-বিসাউ বা মার্কিন যুক্তরাষ্ট্রের আইডাহো রাজ্যের সমান। এটি জনসংখ্যার হিসাবে ভারতে ৩০৫ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ৪৭৬ জন  (১,২৩০ জন/বর্গ মাইল)। ২০০১-২০১১-এর দশকে জনসংখ্যা বৃদ্ধির হার ২৪.৩১% ছিল। দৌসা জেলার লিঙ্গ অনুপাত রয়েছে ১,০০০ জন পুরুষ প্রতি ৯০৪ জন মহিলা এবং শিক্ষার হার ৬৯.১৭%।  ভারতের ২০১১ সালের আদমশুমারির সময়ে, জেলার ৯৯.৮৮% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।  জেলার শহর/গ্রামীণ জনসংখ্যা   ২০১১ সালের আদম শুমারির জন্য দৌসা জেলার মোট জনসংখ্যার মধ্যে ১২.৩৫ শতাংশ জেলার নগর অঞ্চলে বাস করে। শহরে মোট ২০১,৭৯৩ জন লোক বাস করেন, যার মধ্যে পুরুষ ১০৫,৮৮৭ জন এবং মহিলা ৯৫,৯০৬ জন। ২০১১ সালের আদমশুমারির তথ্য অনুসারে দৌসা জেলার নগর অঞ্চলে লিঙ্গ অনুপাত ৯০৬। একইভাবে ২০১১ সালের আদমশুমারিতে দৌসা জেলায় শিশু লিঙ্গের অনুপাত ছিল ৮৪৭। শহরাঞ্চলে শিশুর জনসংখ্যা (০- ৬) ছিল ২৬,৬৯৯ জন, এর মধ্যে পুরুষ ও মহিলা ছিলেন ১৪,৪৫৩ জন এবং ১২,২৪৬ জন। এই দৌসা জেলার শিশুসংখ্যা সংখ্যা মোট শহুরে জনসংখ্যার ১৩.৬৫%। ২০১১ সালের আদম শুমারি অনুসারে দৌসা জেলায় গড় সাক্ষরতার হার ৮০.৬৮%, এর মধ্যে পুরুষ এবং মহিলার সাক্ষরতার হার যথাক্রমে ৯০.৯৯% এবং ৬৯.৪১%। প্রকৃত সংখ্যায় ১৪১,২৬৮ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৮৩,১৯৭ জন এবং ৫৮,০৭১ জন।  ২০১১ সালের আদমশুমারি অনুসারে সাক্ষরতার জেলার ৮৭.৬৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৪৩২,৬১৬ জন, যার মধ্যে পুরুষ এবং মহিলা যথাক্রমে ৭৫১,৯০০ জন এবং ৬৮০,৭১৬ জন। দৌসা জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯০৫ জন মহিলা। যদি দৌসা জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৬৭ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ২৩১,৪৪৫ জন, যার মধ্যে পুরুষ ১২৩,৯৪৭ জন এবং মহিলা ১০৭,৪৯৮ জন। দৌসা জেলার মোট পল্লী জনসংখ্যার ১৬.৪৮% শিশু। ২০১১ সালের আদম শুমারি অনুসারে দৌসা জেলার গ্রামীণ অঞ্চলে সাক্ষরতার হার ৬৬.৩৩%।  তথ্যসূত্র  বহিঃসংযোগ  বিষয়শ্রেণী:রাজস্থানের জেলা বিষয়শ্রেণী:দৌসা জেলা
চেওবুর () ভারতের কেরালা রাজ্যের ত্রিশূর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে চেওউর শহরের জনসংখ্যা হল ১৭,৩৭৩ জন। এর মধ্যে পুরুষ ৪৮% এবং নারী ৫২%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে চেওউর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ত্রিশূর জেলার শহর ও নগর বিষয়শ্রেণী:ভারতীয় আসবাব
এ বি এম ওবায়দুল ইসলাম একজন বাংলাদেশী পদার্থবিদ। তিনি ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক এবং বাংলাদেশ উন্মুক্ত বিশ্ববিদ্যালয়ের বর্তমান উপাচার্য।   জন্ম ও শিক্ষা  ওবায়দুল ইসলাম বাগেরহাট জেলার মোড়েলগঞ্জে জন্মগ্রহণ করেন। তিনি ঢাকা বিশ্ববিদ্যালয়ের পদার্থবিজ্ঞান বিভাগ থেকে ১৯৮৭ সালে স্নাতক ও ১৯৮৮ সালে স্নাতকোত্তর ডিগ্রি লাভ করেন। তিনি জাপানের তোয়ামা বিশ্ববিদ্যালয় থেকে ১৯৯৯ সালে পিএইচডি ডিগ্রি অর্জন করেন।   কর্মজীবন  এ বি এম ওবায়দুল ইসলাম ১৯৯৪ সালে ঢাকা বিশ্ববিদ্যালয়ের পদার্থবিজ্ঞান বিভাগে শিক্ষকতা শুরু করেন এবং এরই ধারাবাহিকতায় বিভাগটির অধ্যাপক পদে উন্নীত হন। দেশের একাধিক সরকারি ও বেসরকারি বিশ্ববিদ্যালয়েও তিনি খণ্ডকালীন শিক্ষক হিসেবে অধ্যাপনা করেছেন। তিনি ঢাকা বিশ্ববিদ্যালয়ের সিনেট সদস্য, বাংলাদেশ বিশ্ববিদ্যালয় শিক্ষক সমিতি ফেডারেশনের মহাসচিব, ঢাকা বিশ্ববিদ্যালয় শিক্ষক সমিতির সাধারণ সম্পাদক, ঢাকা বিশ্ববিদ্যালয়ের বিএনপিপন্থি শিক্ষকদের সংগঠন সাদা দলের আহ্বায়ক ও বিশ্ববিদ্যালয় শিক্ষকদের সংগঠন ইউনিভার্সিটি টিচার্স অ্যাসোসিয়েশন অব বাংলাদেশের (ইউট্যাব) সভাপতিসহ বিভিন্ন দায়িত্ব পালন করেন। ২০২৪ সালের ১২ সেপ্টেম্বর তিনি বাংলাদেশ উন্মুক্ত বিশ্ববিদ্যালয়ের উপাচার্য নিযুক্ত হন এবং ১৫ সেপ্টেম্বর আনুষ্ঠানিকভাবে উপাচার্যের দায়িত্বভার গ্রহণ করেন।   গবেষণা ও প্রকাশনা  জাতীয় ও আন্তর্জাতিক জার্নালে তার ৩ ডজনের বেশি গবেষণা নিবন্ধ প্রকাশিত হয়েছে। এছাড়া তিনি একটি বইয়ের অনুচ্ছেদ রচনা করেছেন।   তথ্যসূত্র   বিষয়শ্রেণী:বাগেরহাট জেলার ব্যক্তি বিষয়শ্রেণী:বাংলাদেশী পদার্থবিজ্ঞানী বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ উন্মুক্ত বিশ্ববিদ্যালয়ের উপাচার্য
Usage   {{Table|param1|param2|param3|class=}}  Use at the beginning of a table to assign the wikitable and other commonly used table CSS classes. With no parameters, the template outputs class="wikitable" The param1, param2, and param3 parameters can be any of the following options:  Collapse options show, hidable, or collapsible: Uses the collapsible class to show a [hide] link to collapse the table, but leaves the table uncollapsed by default hide, collapse, or collapsed: Uses the collapsible collapsed classes to make the table collapsed with a [show] link to reveal the table. auto or autocollapse: Uses the collapsible autocollapse classes to make the table collapsible, but only collapse it if there are three or more collapsible tables on the page inner or innercollapse: Uses the collapsible innercollapse classes to make the table collapsible, but only collapse if the table is within a larger table with the outercollapse class. outer or outercollapse: Uses the outercollapse class to collapse any smaller tables within the table it that use the innercollapse class. Can be combined with the various collapse and sort options above.  Sort options sort or sortable: Uses the sortable class to add sorting buttons to each column of the table. Can be combined with the various collapse options above or with outercollapse.  Other options Any other Wikipedia class may be specified using the  parameter.  Up to three parameters can be used, plus the custom  parameter, and they can be specified in any order.  উদাহরণসমূহ With no parameters {| {{সারণী}} ! Rows !! Data |- ! Row 1 | Datum1 |- ! Row 2 | Datum2 |} Uses class="wikitable" to produce  Rows  Data Row 1 Datum1 Row 2 Datum2  With parameters {| {{সারণী|hide|sort}} ! Rows !! Data |- ! Row 1 | Datum1 |- ! Row 2 | Datum2 |} Uses class="wikitable collapsible collapsed sortable" to produce  Rows  Data Row 1 Datum1 Row 2 Datum2  With custom parameters {| {{সারণী|sort|class=floatright}} ! Rows !! Data |- ! Row 1 | Datum1 |- ! Row 2 | Datum2 |} Uses class="wikitable sortable   floatright" to produce:  Rows  Data Row 1 Datum1 Row 2 Datum2  আরও দেখ Help:Table Help:Collapsing Help:Sorting